Mozaik Hub

Megtelt // Pénzügyi menedzsment alapok civil szervezeteknek
2025-03-18 16:00 - 19:00 (Europe/Budapest) | Mozaik Hub, Rumbach Sebestyén utca 11-13., Budapest, 1074
A workshop megtelt. Várunk szeretettel további képzéseinkre itt: https://mozaikhub.hu/esemenyek/
Ahhoz, hogy egy civil szervezet sikeres legyen, elengedhetetlen tudnia, hogy működésének és tevékenységének milyen pénzügyi alapjai és feltételei vannak.
Sokan úgy gondolják, a pénzügyi menedzsment nem más, mint hogy egy szervezet könyvelése rendben legyen. Pedig ennél sokkal többről van szó. A stabil, biztonságos, átlátható és fenntartható működés egyik kulcsa, hogy értsük, modellezni és tervezni tudjuk szervezetünk pénzügyeit.
A 2X3 órás képzés keretében a résztvevők elméleti és gyakorlati betekintést kapnak a pénzügyi menedzsment alapjaiba. Megmutatjuk, hogyan tervezhetjük és menedzselhetjük egy nonprofit szervezet pénzügyeit; áttekintjük a költségvetés készítésének és kiértékelésének folyamatát; bemutatjuk, miért van szükség ellenőrző mechanizmusokra egy szervezeten belül, és miért hasznos a cash-flow táblázat.
Kinek ajánljuk a képzést?
Olyan civil szervezeti szakembereknek, projektvezetőknek, akik szervezetükön belül pénzügyi menedzsmentért, pénzügyekkel kapcsolatos feladatokért avagy forrásteremtésért felelősek. Ezen kívül minden olyan önkéntesnek, képviseleti vezetőnek és szakmai vezetőnek, aki jobban át szeretné látni és megérteni a szervezetéhez kapcsolódó pénzügyi menedzsment folyamatokat, feladatokat.
A képzést személyesen tartjuk a Mozaik Hubban. Részletek a regisztráció megerősítése után. A helyszín akadálymentes.
2X3 óra
1. alkalom: március 18 . 16.00-19.00
2. alkalom: március 25. 16.00-19.00
Tréner: Berger Edit
A képzés ingyenes, de regisztrációhoz kötött.

Social media kommunikáció civil szervezeteknek
2025-03-14 10:00 - 16:00
Mára már szinte mindenki megtalálható és elérhető a közösségi médián keresztül, sőt sok ember kizárólag ezeken a felületeken tájékozódik. Civil szervezetként is szinte megkerülhetetlen, hogy valamilyen formában jelen legyünk ezeken a platformokon. Ennek ellenére vagy éppen emiatt ugyanakkor sokszor úgy tűnhet, mintha csak az éterbe beszélnénk, amikor a közösségi médiában folytatunk szervezeti kommunikációt.
Hogyan jelenjünk meg hatékonyan a Facebookon és az Instagramon? Hogyan használható fel a közösségi média egy civil szervezet célkitűzéseinek elérésére? Kell-e fizetett hirdetéseket használnunk, és hogyan érhetjük el jobban a célközönségeinket?
A fenti kérdésekre ad gyakorlatias válaszokat és egyszerűen használható eszközöket a Social media kommunikáció képzésünk. A tréning alkalmával minden résztvevőnek lehetősége van konkrét kérdéseket is feltenni a saját social media kommunikációjával kapcsolatban.
Kinek ajánljuk a képzést?
Civil szervezetek kommunikációért, online kommunikációért felelős munkatársaknak, elsősorban olyanoknak, akik részt vesznek a kommunikációs stratégia kidolgozásában, illetve a kommunikációs platformok üzemeltetésében.
A képzést személyesen tartjuk a Mozaik Hubban. Részletek a regisztráció megerősítése után. A helyszín akadálymentes.
Időpont: március 14.
10:00-16:00
Tréner: Miklósi Marcell Gábor
Drive Online Marketing
A képzés ingyenes, de regisztrációhoz kötött.

Online kommunikációs eszköztár civil szervezeteknek
2025-03-07 10:00 - 16:00
Digitális világunkban elengedhetetlen, hogy egy civil szervezet online is kommunikáljon. Ennek legmegbízhatóbb formája a saját honlap működtetése, melyen nem kell megfelelnünk a mások által üzemeltetett platformok folyamatosan változó feltételeinek. A kommunikáció e formáját megkerülni nehezen lehet, hatékonyan végezni annál inkább.
Hogyan használható fel az online világ egy civil szervezet célkitűzéseinek elérésére? Milyen eszközökkel lehet megjelenni a Google keresőjében, és hogyan tudhatjuk meg, hogy mire gondolnak a kereső használói? Milyen egy hatékony és vonzó weboldal?
A fenti kérdésekre ad gyakorlatias válaszokat és egyszerűen használható eszközöket az Online kommunikációs eszköztár képzésünk. A tréning alkalmával minden résztvevőnek lehetősége van konkrét kérdéseket is feltenni a saját online kommunikációjával kapcsolatban.
Kinek ajánljuk a képzést?
Civil szervezetek kommunikációért, online kommunikációért felelős munkatársainak, elsősorban olyanoknak, akik részt vesznek a kommunikációs stratégia kidolgozásában, illetve a kommunikációs platformok üzemeltetésében.
A képzést személyesen tartjuk a Mozaik Hubban. Részletek a regisztráció megerősítése után. A helyszín akadálymentes.
Időpont: március 7.
10:00-16:00
Tréner: Muhi András Zsolt
Drive Online Marketing
A képzés ingyenes, de regisztrációhoz kötött.

Megtelt // Storytelling workshop civil szervezeteknek
2025-02-28 10:00 - 16:00
A workshop megtelt. Várunk szeretettel további képzéseinkre itt: https://mozaikhub.hu/esemenyek/
A hatékony kommunikáció alapjait a civil szektorban is a történetek képezik. A storytelling, vagyis a történetmesélés módszertana lehetővé teszi, hogy érzelmeket váltsunk ki a hallgatóságból, így jobban kapcsolódjanak hozzánk és munkánkhoz.

Ezen az interaktív workshopon bemutatjuk, miért fontos a társadalmi változásért dolgozó civil szervezetek kommunikációs eszköztárába emelni a storytelling módszertanát. Mik a történetmesélés alapvetései? Miként épül fel egy hatásos történet? Milyen céllal, mely célcsoportok felé és mikor érdemes ezt a módszertant alkalmazni? Ezekre a kérdésekre keressük majd együtt a válaszokat.
Kinek ajánljuk a workshopot?
Civil szervezetek kommunikációért felelős munkatársainak, elsősorban olyanoknak, akik részt vesznek a kommunikációs stratégia kidolgozásában, kampányok tervezésében, vagy a szerevezet forrásteremtésében.

A workshopot személyesen tartjuk a Mozaik Hubban. Részletek a regisztráció megerősítése után. A helyszín akadálymentes. A workshop ingyenes, de regisztrációhoz kötött.
Időpont: február 28. 10:00-16:00
Tréner: Szabó Dominika (Storyndipity)
